stanford-oval/wikipedia huggingface dataset:
Scaglietti

Carrozzeria Scagliettin laatta vuoden 1958 mallissa Ferrari 250 Testa Rossa.
Scaglietti oli italialainen autojen muotoilu- ja korinrakennusyritys, jonka perusti 1951 Sergio Scaglietti (9. tammikuuta 1920 – 20. marraskuuta 2011) autokorjaamoksi. Se sijaitsi vastapäätä Ferraria tien toisella puolella Maranellossa Modenan lähellä. Yritys valmisti 1950-luvulla useita Ferrarin kilpa-autoja. Kaikissa Scagliettin suunnittelemissa autoissa luki Scaglietti & C. mutta Scagliettin rakentamissa ulkopuolisten suunnittelemissa malleissa ei ollut. Eräät Ferrarin tavoitelluimmista malleista, kuten 250 California, 250 GTO ja 250 Tour de France, suunnitteli Pinin Farina ja rakensi Scaglietti.
Scagliettin suunnitelmien omistusoikeus on nykyisin Ferrarilla. Scagliettin suunnittelemia malleja:
1958 Ferrari 250 Testa Rossa
1955 Ferrari 410 Sport
1955 Ferrari 500 Mondial Series II
1954 Ferrari 250 Monza
1956 Ferrari 290 MM
1956 Ferrari 860 Monza
1958 Chevrolet Corvette Scaglietti Coupe
Rough Draft Studios

| Rough Draft Studios, Inc>  |
| --- | --- |

Perustettu:  1991
Toimitusjohtaja:  Gregg Vanzo
Kotipaikka:   Yhdysvallat    Korean tasavalta
Toiminta-alue:  Glendale, Kalifornia, Yhdysvallat Soul, Korean tasavalta
Toimiala:  Elokuvat ja televisio
Kotisivu:  www.roughdraftstudios.com
Infobox OKVirheellinen NIMI-arvo: 
Rough Draft Studios, Inc. (RDS) on animaatiostudio, jonka perusti Gregg Vanzo.
Sen pääkonttorit ovat Glendalessa, Kaliforniassa, ja sen toinen studio on Rough Draft Korea Soulissa, Korean tasavallassa. Rough Draft Studios on yksi Simpsonien, Paavo Pesusienen ja Futuraman animaatiostudioista.
Aiheesta muualla

Viralliset nettisivut
Roscoe

Roscoe tarkoittaa muun muassa seuraavia:
Sukunimi

Henry Enfield Roscoe (1833–1915), englantilainen kemisti, William R. Roscoen veljenpoika
William Roscoe (1755–1831), englantilainen kirjailija ja poliitikko
Etunimi

Roscoe, rap-muusikko
Roscoe Arbuckle (1887–1933), yhdysvaltalainen mykkäelokuvanäyttelijä
Roscoe Bartlett (s. 1926), yhdysvaltalainen republikaanisen puolueen poliitikko
Roscoe Lee Browne (1922–2007), yhdysvaltalainen näyttelijä
Roscoe Conkling (1829–1888), yhdysvaltalainen poliitikko ja lakimies
Roscoe Dash, oik. Jeffery Johnson, Jr. (s. 1990), yhdysvaltalainen rap-artisti
Roscoe Lockwood (1875–1960), yhdysvaltalainen soutaja
Roscoe Orman (s. 1944), yhdysvaltalainen näyttelijä
Roscoe Tanner (s. 1951), yhdysvaltalainen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roscoe”, voi hakea sivunnimihaulla, laajalla sivunnimihaulla tai tekstihaulla.
Rotta (kiinalainen horoskooppi)

Rotta on ensimmäinen kiinalaisista horoskooppimerkeistä. Rotat ovat opportunisteja, omistautuneita perheelleen (erityisesti lapsilleen) ja he voivat olla päällisin puolin sosiaalisia ja anteliaita, mutta sisimmässään pikkumaisia ja saitoja.[lähde? ] Rotilla on taipumusta keräilyyn, mutta he eivät halua maksaa mistään liikoja.[lähde? ] Rotan vuonna syntyneitä pidetään älykkäinä, intohimoisina, hurmaavina henkilöinä, jotka luotettavuudestaan huolimatta eivät jätä itselleen hyödyllisiä tietoja käyttämättä.[lähde? ] Rottien vuosi on ollut vuonna 1996, 2008 ja 2020.
Rotan vuotta pidetään onnekkaana vuotena, jolloin on hyvä aloittaa uusia projekteja.
Rotan kuukausi: n. 7.12.- 6.1.
Rotan tunti: 23 - 01
Rottien uskotaan sopivan parhaiten yhteen härkien, lohikäärmeiden ja apinoiden kanssa.
Rotan onnennumerot ovat 2 ja 3.
Rotan vuosia

24. tammikuuta 1936 - 10. helmikuuta 1937 tuli
10. helmikuuta 1948 - 28. tammikuuta 1949 maa
28. tammikuuta 1960 - 14. helmikuuta 1961 metalli
15. helmikuuta 1972 - 2. helmikuuta 1973 vesi
2. helmikuuta 1984 - 19. helmikuuta 1985 puu
19. helmikuuta 1996 - 6. helmikuuta 1997 tuli
7. helmikuuta 2008 - 25. tammikuuta 2009 maa
25. tammikuuta 2020 - 11. helmikuuta 2021 metalli
Kiinalaiset horoskoopit
Rotta | Härkä | Tiikeri | Jänis | Lohikäärme | Käärme | Hevonen | Vuohi | Apina | Kukko | Koira | Sika
Rogaining

Rogaining on Australiasta peräisin oleva suunnistuksen muoto. Kilpailuissa liikutaan 2–5-henkisillä joukkueilla sarjasta ja kilpailusta riippuen yleensä kahdesta tunnista vuorokauteen. Kilpailijoiden tarkoituksena on kerätä mahdollisimman paljon pisteitä käymällä eriarvoisilla rasteilla haluamassaan järjestyksessä annetun ajan puitteissa. Kilpailijat saavat koska tahansa palata kilpailukeskukseen syömään, juomaan, lepäämään ja vaihtamaan varusteitaan.
Kisa huipentuu muutamia minuutteja ennen ajan loppumista viimeisten kisajoukkueiden kiiruhtaessa maaliin. Parhaiden oletetaan ehtivän taivaltaa vuorokauden aikana noin 130 kilometriä. Laji sopii niin suunnistajille kuin tavallisille kuntourheilijoille, partiolaisille ja retkeilijöille.
Historia

Australiassa yliopistojen vaelluskerhot järjestivät jo 1940-luvulla vuorokauden kestäviä vaelluksia, joiden rasteilla sai käydä haluamassaan järjestyksessä. Kilpailulajiksi rogaining muodostui 1970-luvulla, jolloin perustettiin ensimmäiset lajiliitot. Lajin nimi pohjautuu kolmen perustajajäsenen etunimien alkukirjaimiin, jotka olivat Rod Phillips, Gail Davis (o.s. Phillips) ja Neil Phillips, joista muodostuu sana RoGaiNe.
Lajin ensimmäiset maailmanmestaruuskilpailut käytiin Australiassa vuonna 1992, jolloin mestaruuksista taisteli 194 kilpailujoukkuetta. Maailmanmestaruuskilpailut käydään kahden vuoden välein.
Rogaining Suomessa

Syksyllä vuonna 2006 Retki-lehden päätoimittaja Mikko Lamminpää toi esille ajatuksen, että Kalke ry järjestäisi seuraavana syksynä ensimmäiset viralliset Rogaining-kilpailut Suomessa. Ensimmäinen Retki-Rogaining järjestettiin Jämin kangasmaastoissa 22.–23. syyskuuta 2007. Tapahtuma saavutti heti laajan suosion, ja ensimmäiseen tapahtumaan osallistui kaikkiaan liki 180 ihmistä.
Vuonna 2008 järjestettiin lajin ensimmäiset avoimet SM-kilpailut Seitsemisen kansallispuiston lähistöllä Kurussa. Toiseen Retki-Rogainingiin 16.–17. elokuuta 2008 osallistui jo yli 260 kilpailijaa. Mukana kilpailussa oli myös suuri joukko venäläisiä ja virolaisia rogaining-harrastajia.
Rogaining Suomessa > Suomalaisten menestys arvokisoissa

Suomalaisista on maailman mestaruuden voittanut Iiro Kakko vuonna 1998 Kanadassa australialaisen Nigel Aylottin kanssa. Petteri Muukkonen ja Hannu-Pekka Pukema voittivat ensimmäisenä suomalaisparina yleisen sarjan maailmanmestaruuden vuonna 2015 Kiilopäällä pidetyissä kilpailuissa. Maailmanmestareita ovat myös Seppo Mäkinen ja Ulla Silventoinen, jotka voittivat vuonna 2010 mestaruuden Uudessa-Seelannissa sekajoukkueiden sarjassa. Eero Jäppinen ja Janne Mononen voittivat Euroopan mestaruuden vuonna 2009 Ylläksellä, Seppo Mäkinen ja Hannu Oja vuonna 2010 Ukrainassa, Tommi Tölkkö espanjalaisen Olivar Aurelion kanssa vuonna 2013 Espanjassa.
Rogaining Suomessa > ERC 2009 Ylläs

Kalke ry anoi IRF:ltä Rogaining EM-kilpailuja syksyllä vuonna 2008. Kilpailu käytiin Keski-Euroopan kandidaatin kanssa, ja voiton vei Suomi ja Ylläs. Elokuun puolivälissä Ylläksen tunturimaastoihin kokoontui kaikkiaan 567 kisaajaa taistelemaan EM-mitaleista 12 eri sarjassa.
Kisoissa saatiin lisää suomalaisia arvokisamenestyjiä, sillä EM-kultaa voittivat miesten avoimessa sarjassa Multisport.fi-joukkueen Eero Jäppinen ja Janne Mononen. Kultamitalin voittivat myös miesten veteraanisarjassa joukkueella Scandinavian Outdoor Store kisanneet Juha Prittinen ja Jouni Nurminen sekä miesten superveteraaneissa Keravan Urheilijoiden Mauno Kettunen ja Pekka Muukkonen.
Rogaining Suomessa > WRC 2015 Kiilopää

Vuonna 2015 Saariselällä järjestettiin Rogainingin maailmanmestaruuskilpailut. Yleisen sarjan mestareiksi suunnistivat Petteri Muukkonen ja Hannu-Pekka Pukema.
Aiheesta muualla

Rogaining.fi
Rogaining.org
Rogainingin euroopan mestaruuskilpailut 2014, Viro (Arkistoitu – Internet Archive)
Rogainingin euroopan mestaruuskilpailut 2013, Espanja
Rogainingin maailman mestaruuskilpailut 2012, Tšekki
Rogainingin maailman mestaruuskilpailut 2013, Venäjä (Arkistoitu – Internet Archive)
Rogainingin maailman mestaruuskilpailut 2014, Amerikan yhdysvallat (Arkistoitu – Internet Archive)
Rogainingin maailman mestaruuskilpailut 2015, Suomi
Rogaining EM-kilpailu 2009, Yllästunturi
SAIC Motor

| SAIC Motor Corporation |
| --- | --- |

Yritysmuoto:  julkinen osakeyhtiö, valtionyhtiö
Osake:  SSE: 600104
Markkina-arvo:  47,1 mrd. USD (5/2015)
ISIN:  CNE000000TY6
Toimitusjohtaja:  Chen Zhixin
Puheenjohtaja:  Chen Hong
Avainhenkilöt:  Feng Gu (CFO)
Kotipaikka:   489 Weihai Road, Jing'an Di, Shanghai 200041, Kiina
Toimiala:  autoteollisuus
Liikevaihto:   630,00 mrd. CNY (2014)
Nettotulos:   27,97 mrd. CNY (2014)
Henkilöstö:  151 820
Kotisivu:  www.saicmotor.com
Infobox OKVirheellinen NIMI-arvo: 
SAIC Motor Corporation Ltd (kiin. 上海汽车集团股份有限公司, lyhyesti SAIC Motor tai SAIC, aiemmin Shanghai Automotive Industry Corporation) on suuri kiinalainen autoteollisuuskonserni. Yhtiö suunnittelee ja valmistaa henkilö-, linja- ja kuorma-autoja ja autoteollisuuden osia, kuten moottoreita, vaihteistoja, voimansiirtojärjestelmiä, autojen sisäverhoiluja, koreja, alustoja ja sähköjärjestelmiä. SAIC Motorin liiketoimintoihin kuuluvat myös huoltotoiminta, autokauppa ja -rahoitus. Yhtiön kotipaikka on Shanghai. Yhtiön osake noteerataan Shanghain pörssissä.
Yhtiö myi yhteensä 5,62 miljoonaa autoa vuonna 2014 ja 5,902 miljoonaa vuonna 2015. Koska Kiinassa valmistettiin yhteensä 24,503 miljoonaa autoa (2015), oli maan suurimman autokonsernin SAIC Motorin osuus 24 % Kiinan autotuotannon kappalemäärästä. SAIC Motor tekee yhteistyötä usean eri muun autovalmistajan, kuten Volkswagenin, General Motorsin ja Ivecon kanssa. Kappalemääräisesti pääosa konsernin tuotannosta tehdään yhteisyrityksissä.
Maailman suurimpien yritysten Forbes Global 2000 -listan vuoden 2015 vertailussa SAIC Motor Corporation katsottiin useilla mittareilla arvioituna Kiinan 19. ja maailman 130. suurimmaksi julkisesti noteeratuksi yhtiöksi. Kiinan valtio on hallitseva osakkeenomistaja eli yhtiö on käytännössä kiinalainen valtionyhtiö.
Historiaa

Eri lähteet antavat yrityksen perustamisajankohdalle erilaisia vuosia erilaisista määrittelytavoista johtien. SAIC:in (lyhennys sanoista Shanghai Automotive Industry Corporation) lähtökohdaksi voidaan katsoa vuonna 1955 perustettu Shanghai Diesel Parts Manufacturing Company. Tämä yritys yhdistyi vuonna 1958 Shanghai Power Equipment Manufacturing Companyn kanssa, ja sai uudeksi nimekseen Shanghai Power Machinery Manufacturing Company. Nimi vaihdettiin vuonna 1960 Shanghai Agricultural Machinery Manufacturing Companyksi ja vuonna 1969 Shanghai Tractor & Automotive Industry Companyksi.
Vasta vuonna 1990 nimi Shanghai Automotive Industry Corporation (SAIC) otettiin käyttöön. Tähän lisättiin sana Group vuonna 1995, ja yrityksen nimeksi tuli Shanghai Automotive Industry (Group) Corporation. Yrityksen toiminnot organisoitiin uudelleen vuonna 2004 ja Shanghai Automotive Co. Ltd perustettiin. Vuonna 2007 yrityksen nimi vaihdettiin nykymuotoonsa SAIC Motor Company Ltd.
Merkit

Maxus G10 -pakettiauto (2015).
MG 7 -henkilöauto (2008).
Roewe W5 -henkilöauto (2012).
Roewe E50 -henkilöauto (2014).
Wuling 6371 -pakettiauto.
Yuejin NJ-812 -kuorma-auto.
Kiinalaisvalmisteinen Buick Encore.
Chevrolet Cruze J300 (2012).
Kiinalaisvalmisteinen Volkswagen-poliisiauto.
Kiinan poliisin Iveco-pakettiauto.
Kiinalainen Cadillac XTS 3.
SAIC Motorin omia tai yhteisyrityksen kautta käyttämiä automerkkejä ovat Bao Jun, Buick, Cadillac, Chevrolet, Hong Yan, Iveco, Lu ling, Maxus, MG, Roewe, Skoda, Sunwin, Volkswagen ja Yue Jin.
SAIC:in merkit
Chery (20%)
Roewe (exRover)
SsangYong (51%)
SAIC:in yhteisyritykset
Shanghai Volkswagen Automotive – Shanghai Volkswagen Automobile Corporation Limited on Kiinassa toimiva kiinalais-saksalainen yhteisyritys, joka kokoaa maahan joitakin osasarjoina tuotuja VAG-konsernin automalleja. Näiden lisäksi tehtaalla valmistetaan 60-luvun tekniikkaan ja muotoiluun pohjautuvaa Shanghai SH 760 -henkilöautoa. Auto on rungollinen ja painaa ajokunnossa noin 1460 kg. Sen voimanlähteenä on 6-sylinterinen kaasutinmoottori, joka tuottaa 66 kW. Autossa on lehtijousin tuettu jäykkä taka-akseli ja nelipyörä rumpujarrut.
Shanghai General Motors Corporation
SAIC-GM-Wuling Automobile
Muita SAIC:in omistamia autoyrityksiä
Shanghai-Sunwin Bus Corporation
Shanghai-Huizhong Automotive Manufacturing
Shanghai-Xingfu Motorcycle
Shanghai-New Holland Agricultural Machinary
Shanghai-Pengpu Machinary
Aiheesta muualla

Kuvia tai muita tiedostoja aiheesta SAIC Motor Wikimedia Commonsissa
Annual report 2014 (pdf) (Arkistoitu – Internet Archive) (englanniksi) (saicgroup.com)
Volkswagen Group in China (2013-04-18) (Arkistoitu – Internet Archive) (englanniksi) (volkswagenag.com)
Shanghai-autotehtaan henkilöautomalli vuodelta 1964.
Salatut elämät (kokoelma)

| Salatut elämät  |
| --- | --- | --- |

Kokoelmalevyn tiedot
 Julkaistu: 2001
 Formaatti: CD
 Tyylilaji: pop, elektroninen musiikki, Rock
 Kesto: 67.53
 Levy-yhtiö: BMG Finland
Salatut elämät on BMG Finlandin vuonna 2001 julkaistu kokoelmalevy. Kokoelman kansilehdissä on samannimisen televisiosarjan roolihenkilöiden kuvia ja perusteluita miksi valitsivat albumille juuri kyseisen kappaleen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Tunteisiin (remix) | Soundfreak | 3.36 |  |  |  |  |  |  |
| 2. | Ilkeitä asioita | Disco | 3.45 |  |  |  |  |  |  |
| 3. | My Love | Westlife | 3.53 |  |  |  |  |  |  |
| 4. | Crying at the Discoteque | Alcazar | 3.51 |  |  |  |  |  |  |
| 5. | Around the World | ATC | 3.36 |  |  |  |  |  |  |
| 6. | Wild Wild Thing | Waldo's People | 3.31 |  |  |  |  |  |  |
| 7. | Out of Control | Darude | 3.22 |  |  |  |  |  |  |
| 8. | Uprocking Beats (JS 16 radio mix) | Bomfunk MC’s | 3.11 |  |  |  |  |  |  |
| 9. | Love Supreme (U.S. Radio edit) | JS16 | 4.31 |  |  |  |  |  |  |
| 10. | Stockholm-Helsinki | Fintelligens feat. Petter & PeeWee | 3.59 |  |  |  |  |  |  |
| 11. | Salainen agentti 998 | Ezkimo | 3.34 |  |  |  |  |  |  |
| 12. | Tearin' Up My Heart | 'N Sync | 3.29 |  |  |  |  |  |  |
| 13. | Keep On Movin' | Five | 3.18 |  |  |  |  |  |  |
| 14. | Most Girls | Pink | 4.10 |  |  |  |  |  |  |
| 15. | Bury Me Deep Inside Your Heart | HIM | 4.17 |  |  |  |  |  |  |
| 16. | Even You | Cliché | 3.00 |  |  |  |  |  |  |
| 17. | Crazy | Cue | 3.41 |  |  |  |  |  |  |
| 18. | Tunteisiin | Anna Hanski | 3.54 |  |  |  |  |  |  |
Schanuelin konjektuuri

Schanuelin otaksuma on seuraava transkendenttisten lukujen teoriaan liittyvä avoin ongelma:
Otaksuman esitti Stephen Schanuel 1960-luvulla ja se löytyy esimerkiksi Serge Langin kirjasta . Otaksumaa ei ole kyetty ratkaisemaan tai osoittamaan epätodeksi.
Jos otaksuma pitää paikkansa, siitä seuraa muun muassa Lindemannin–Weierstrassin lause, Gelfondin–Schneiderin lause ja useita muita eksponenttifunktioita koskevia trankendenttisia ominaisuuksia, kuten esimerkiksi lukujen π ja e algebrallinen riippumattomuus.
Scott W. Williams  on formuloinut seuraavan käänteisen Schanuelin otaksuman:
Schanuelin otaksuman potenssisarjoille todisti James Ax vuonna 1971. Sen mukaan:
Sabrina Bryan

| Sabrina Bryan |
| --- | --- |
 Sabrina Bryan vuonna 2012.
Henkilötiedot
Koko nimi:  Reba Sabrina Hinojos
Syntynyt: 16. syyskuuta 1984 (ikä 40)  Yorba Linda, Kalifornia
Näyttelijä
Aktiivisena:  1996–
Merkittävät roolit:  Dorinda Thomas (The Cheetah Girls)
Aiheesta muualla
www.sabrinabryan.com
IMDb 
Elonet
Sabrina Bryan (s. Reba Sabrina Hinojos 16. syyskuuta 1984 Yorba Linda, Kalifornia) on yhdysvaltalainen näyttelijä, laulaja ja tanssija. Hän on tullut tutuksi Disney Channelin elokuvasta The Cheetah Girls.
Historiaa

Sabrina syntyi Orangen piirikunnassa, Kaliforniassa. Hänellä on meksikolaista sukua isänsä puolelta. Hän kävi Chapmanin Universitya Orangessa, Kaliforniassa vuosina 2003–2007.
Tanssii tähtien kanssa

Bryan oli Tanssii tähtien kanssa ohjelmassa mukana viidentenä kautena.
Filmografia

| Vuosi | Nimi | Rooli | Huom>  |
| --- | --- | --- | --- |
| 1996 | Mrs. Santa Claus | Fritzie | Televisioelokuva |
| 1999 | King's Pawn | Kelly | Unaired TV Pilot |
| 2000 | Driving Me Crazy | Terry | Unaired TV Pilot |
| 2001 | The Geena Davis Show | Tina | Vieraileva esiintyminen |
| 2001 | The Jersey | Angelina Renard | Vieraileva esiintyminen |
| 2001 | Grounded for Life | Suzy | Vieraileva esiintyminen |
| 2002 | Kauniit ja rohkeat | Alisa Cordova | Recurring Role |
| 2003 | The Cheetah Girls | Dorinda Thomas | Televisioelokuva |
| 2003 | The Cheetah Girls -sarja | Dorinda | Unaired TV-sarja |
| 2006 | Byou | Hän itse | Workout DVD |
| 2006 | The Cheetah Girls 2 | Dorinda Thomas | Televisioelokuva |
| 2007 | Disney Channel Games | Hän itse | Keltainen joukkue |
| 2007 | Dancing with the Stars / Tanssii tähtien kanssa | Hän itse | Televisio-ohjelma, 5. kausi |
| 2008 | Byou 2 | Hän itse | Workout DVD |
| 2008 | The Cheetah Girls: One World | Dorinda Thomas | Televisioelokuva |
Saksan 5. jalkaväkidivisioona (Reichswehr)

| 5>  jalkaväkidivisioona |
| --- | --- |
Toiminnassa:  tammikuu 1922–lokakuu 1934
Valtio:   Saksa
Puolustushaarat:  Maavoimat
Aselajit:  Jalkaväki
Osa joukkoa:  Reichsheer
Koko:  divisioona
Tukikohta:  Stuttgart
Saksan 5. jalkaväkidivisioona (saks. 5. Infanterie-Division) oli Weimarin tasavallan maavoimien yhtymä maailmansotien välillä 1922-1934.
Perustaminen

Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri (saks. Wehrkreis) muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 11 Kasselissa ja 13 Stuttgartissa muodostivat tammikuussa 1921 5. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Komentajat

Stuttgartiin sijoitetun Wehrkreis V:n komentajat olivat oman toimensa ohella divisioonankomentajina. Komentajina olivat:
jalkaväenkenraali Walther Reinhardt 1. lokakuuta 1920 – 1. tammikuuta 1925
jalkaväenkenraali Ernst Hasse 1. tammikuuta 1925 – 1. helmikuuta 1927
jalkaväenkenraali Hermann Reinicke 1. helmikuuta 1927 – 30. syyskuuta 1929
jalkaväenkenraali Hans Freiherr Steutter von Lötzen 1. lokakuuta 1929 - 1. joulukuuta 1931
kenraaliluutnantti Curt Liebmann 1. joulukuuta 1931 - 1. elokuuta 1934
Sa’id al-Uwairan

Sa’id al-Uwairan (s. 19. elokuuta 1967) on saudiarabialainen entinen jalkapalloilija, pelipaikaltaan hyökkääjä.
Ura

Sa’id al-Uwairan pelasi Saudi-Arabian maajoukkueessa 50 ottelua, joissa teki 24 maalia. Erityisesti hänet muistetaan taitavasta yksilösuorituksestaan 1994 Yhdysvaltain MM-kisoissa Belgiaa vastaan, mikä on eräs MM-kisahistorian upeimpina pidetyistä maaleista. Ennen 1998 Ranskan MM-kisoja hän istui vuoden vankilassa jäätyään kiinni alkoholin käytöstä naisseurassa.
Seuratasolla hän on pelannut riadilaisen al-Šababin riveissä. Vuonna 1994 hänet valittiin Aasian parhaaksi jalkapalloilijaksi.
Saudi-Arabian joukkue – Jalkapallon MM-kilpailut 1994
1 Al-Da’ayya’ |
2 Al-Dosari |
3 Al-Khilaiwi |
4 Zubromawi |
5 Madani |
6 Amin |
7 Al-Ghesheyan |
8 Al-Bishi |
9 Abdullah |
10 Al-Uwairan |
11 Al-Mehallel |
12 Al-Jabir |
13 Al-Jawad |
14 Al-Muwallid |
15 Al-Dawod |
16 Jebreen |
17 Al-Taifi |
18 Al-Anazi |
19 Saleh |
20 Idris |
21 Al-Sadiq |
22 Al-Helwah |
Valmentaja Solari
Sbrinz

Pala Sbrinz-juustoa.
Sbrinz on sveitsiläinen lehmänmaitojuusto.
Sbrinz-juuston alkuperästä tiedetään varmasti vain vähän. Juustoa on valmistettu jo vähintään keskiajalta lähtien Keski-Sveitsissä, sekä osissa Bernin kantonia. Juusto on mahdollisesti saanut nimensä Bernissä sijaitsevan Brienzin kaupungin mukaan. Toisen teorian mukaan sen nimi on johdettu sanasta Brenza, jolla joillakin Italian alueilla viitataan lampaanmaitojuustoon. Sveitsiläisiä juustoja onkin aikanaan viety varsin yleisesti Italiaan ja monet juustoista valmistettiin lampaan- tai vuohenmaidosta.
Nykyisin sbrinz-juustolla on suojattu alkuperänimitys (AOP, appellation d’origine protégée). Suojan perusteella esimerkiksi sen valmistusalue ja valmistustapa on määritelty tarkasti. Juusto valmistetaan lehmän raakamaidosta Luzernin, Schwyzin, Obwaldenin, Nidwaldenin ja Zugin kantonien alueella, sekä kolmessa kylässä Bernin kantonissa, Aargaun kantonin Murin kunnassa ja kolmella tilalla Sankt Gallenin kantonissa. Juustoa valmistettaessa siitä häviää muihin juustoihin verrattuna hyvin paljon vettä. Valmistuva juustomassa leikellään hyvin pieniksi paloiksi ja se lämmitetään 57°C asteeseen. Juustoa suolataan vähintään 15 päivää ja sitä kypsytetään vähintään 16 kuukautta. Juustoa voidaan myydä myös 11 kuukautta kypsytettynä, mutta tuolloin sitä kutsutaan nimellä Spalen. Tavallista on kypsyttää juustoa jopa kolme vuotta. Valmis juusto on painoltaan 25–45 ja leveydeltään 45–65 cm.
Aiheesta muualla

Sbrinz Käse GmbH (saksaksi)
SAI KZ III

| SAI KZ III |
| --- | --- |
 KZ III Tanskan Stauning Vestjyllandin lentoasemalla kesäkuussa 2007.
Tyyppi:  yleisilmailukone
Alkuperämaa:   Tanska
Valmistaja:  Skandinavisk Aero Industri
Ensilento:  11. syyskuuta 1944
Valmistusmäärä:  64 
Muunnelmat:  SAI KZ VII
SAI KZ III oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa syyskuussa 1944. Konetta valmistettiin 64 kappaletta, mikä teki siitä SAI:n eniten valmistaman konetyypin.
Historia

KZ III:n prototyyppi teki ensilentonsa 11. syyskuuta 1944 sairaalalentokäyttöön varustettuna. 90 hevosvoiman de Havilland Gipsy Minor -moottorilla varustetun prototyypin runko oli teräsputkirakenteinen, siipien ja peräsimien ollessa puurakenteiset. Suurin osa koneesta oli pinnoitettu kankaalla.
Kaksi KZ III:a myytiin vuonna 1945 Tanskan kuninkaallisille ilmavoimille yhteyslentokonekäyttöön, joiden lisäksi osa koneista myytiin ulkomaanmarkkinoille Ruotsiin, Norjaan, Islantiin ja Belgiaan. Valmistetuista koneista neljä varustettiin sairaalalentokoneiksi, koneisiin oli mahdollista nostaa paarit rungon paapuurin puoleisen sisäänkäynnin kautta. Konetyyppiä käytti muun muassa sairaalakuljetuksia hoitanut Zone-Redningskorpset (nyk. Flack) vuoteen 1963 saakka.
Koneen pohjalta kehitettiin myöhemmin paranneltu KZ VII -malli, jota valmistettiin 53 kappaletta.
Säilyneet koneyksilöt

Dansk Veteranflysamling (nyk. Tanskan ilmailumuseo) sai lahjoituksena KZ III OY-DZA:n lahjoituksena Chr. Hoelgaard Lundilta. Kone oli palvellut sairaalalentotehtävissä joulukuulle 1962.
Tekniset tiedot

Lähde:
Yleiset ominaisuudet
Miehistö: 2
Kärkiväli: &&&&&&&&&&&&&&09.06000009,60 m
Tyhjäpaino: &&&&&&&&&&&&0419.&&&&00419 kg
Lentopaino: &&&&&&&&&&&&0650.&&&&00650 kg
Voimalaite: &&&&&&&&&&&&&&01.&&&&001 × Blackburn Cirrus Minor -nelisylinterinen rivimoottori; &&&&&&&&&&&&&075.&&&&0075 kW (&&&&&&&&&&&&0100.&&&&00100 hv)
Suoritusarvot
Suurin nopeus: &&&&&&&&&&&&0185.&&&&00185 km/h
Matkalentonopeus: &&&&&&&&&&&&0150.&&&&00150 km/h
Laskunopeus: &&&&&&&&&&&&&055.&&&&0055 km/h
Lakikorkeus: &&&&&&&&&&&04150.&&&&004 150 m
Aiheesta muualla

Kuvia tai muita tiedostoja aiheesta SAI KZ III Wikimedia Commonsissa
SAI KZ III Tanskan ilmailumuseossa.